text:
Tá ið føroyska útgávan av Hvítu bókini eftir Einar Már Guðmundsson varð løgd fram í Norðurlandahúsinum 4. juni 2011, skrivaði Uni Arge grein í Sosialinum um Einar og hansara gløggu eygleiðingar í sambandi við fíggjarkreppuna, sum tók seg upp í Íslandi í 2008. Greinin er at lesa í savninum hjá Sosialinum undir hesum leinki, ið […]
Politiken hevur verið á framsýning á Norðuratlantsbryggjuni og hugt at framsýningini við myndum hjá Steffan Danielsen, og hava samstundis eisini ummælt bókina sum kom út fyri ári síðani. Framsýningin fær einans 2 stjørnur, men bókin fær 4 stjørnur. Steffan Danielsen er ikke særligt kendt i Danmark. Det vil udstilling på Nordatlantens Brygge ikke ændre ved. […]Halt á at lesa …
Bókin “Fisken i Dukkevognen” hjá Trine Rytter Andersen fekk 4 stjørnur í ummæli í Berlingske tann 20. jauar 2011. Mai Misfeldt ummælir, og hevur serliga heft seg við frálíku náttúrutekningarnar hjá Astrid, og hvussu væl náttúrunnar fjølbroytni er lýst. Samstundis ger hon vart við, at hon er ikki samd við Trine Rytter Andersen um at […]Halt á at lesa …
Sum vera man hava sjúkrasystrar stóran áhuga í eini bók sum viðger teirra arbeiðsumhvørvi, fyri ikki um at tala, setir teirra umhvørvi í ein sera spennandi, men óhugnaligan samanhang. Blaðið hjá sjúkrasystrum í Danmark, “Sygeplejersken” bar fram hetta ummæli av “Organiseret liv” í blaði nr. 4, 2010, ið Gete Bjerring, sjúkrarøktarfrøðingur, hevur skrivað: Hygiejnesygeplejerskens første […]Halt á at lesa …


c: text/html

text:
Fyrstu sporsteinrenningarnar staðfestar í Føroyum
Vísindalig grein við úrslitum frá kanningarferð saman við kekkiskum granskarum er útkomin.
Kanningarararbeiðið í 2014 saman við Richard Pokorny (University of J. E. Purkyne in Usti nad Labem City) sum er serfrøðingur í plantusteinrenningum (paleontolog), hevur nú givið úrslit.
Grein um kanningararbeiðið sæst her
Í legugrótinum millum basaltfláirnar í Føroyum er fyri fyrstu ferð staðfest spor av djóralívi. Hesum verður greitt frá í nýggju vísindaligu greinini “The first evidence of trace fossils and pseudo-fossils in the continental interlava volcaniclastic sediments on the Faroe Islands” sum undirritaði hevur verið við at skriva.
Sporsteinrenningar (e. trace fossil) koma, tí at so at siga siga allar livandi verur seta merki ella spor eftir seg í tí umhvørvi tær liva í. Hetta kann vera holur, gongir ella slóðir o.s.fr. Læran um hesi spor ella farvegir kallast ichnologi og gevur upplýsingar bæði um livandi verurnar, umhvørvið, veðurlagið og mangt annað.
Eitt dømi um sporsteinrenning úr greinini sæst á myndini. Her er talan um sokallaða Helminthoidichnites isp., ið kann stava frá ormum, smáum liðdýrum ella skordýraormverum.
Greinin kan lesast her
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...
-
08.10.2018Tey ganga á vegnum og bíða sum nýggjur afturEitt av høvuðsverkunum hjá Ingálvi av Reyni, Tey ganga á veg...

robotstxt: allowed

filter: keep


text:
Frá týsdegnum 22. oktober 2013 skipar Vágs kommuna í samstarvi við Vágs skúla eina lektiu-kafe, sum er ætlað næmingum í Vágs skúla frá 1. – 10. flokk.
Lektiu-kafe’in er avmarkað til at veita hjálp til lærugreinirnar føroyskt, danskt, enskt og støddfrøði.
Lektiu-kafe’in heldur til innastu stovu á niðara gangi í nýggja skúla í Vágs skúla.
Opin týsdag og tórsdag
Lektiu-kafé’in heldur til í innastu stovu niðara gangi í nýggja skúla og er opin soleiðis:
Týsdagar: kl. 12.35 – 15.00
Tórsdagar: kl. 12.35 – 15.00.
Vónandi verður tikið væl ímóti Lekitu-kafe´in.


text:
Eik Banki útnevndur SIFI banki30-11-2015
Danska fíggjareftirlitið hevur í dag útnevnt Eik Banka at vera 'systemisk vigtigt finansielt institut' í Føroyum
Eitt eyka bústaðakvøld í Tórshavn09-11-2015
Bústaðakvøldið, sum verður í Tórshavn týskvøldið, er nú fullteknað, og nú ber til at melda seg til eitt nýtt bústaðakvøld hóskvøldið 12. nov. kl. 19.30. Tiltakið er í Eik, Yviri við strond 2, Tórshavn.
Fleiri bústaðakvøld05-11-2015
Í komandi viku vera trý bústaðakvøld afturat kring landið.
Kundatænastan mikudagin02-11-2015
Vegna starvsfólkatiltak svarar Kundatænastan og kjattið hjá Eik bert til kl. 16 mikudagin 4. nov.
Bústaðakvøld kring landið21-10-2015
Eik skipar fyri bústaðakvøldum kring landið. Fyrstu bústaðakvøldini eru á deildunum í Saltangará, Klaksvík og Tórshavn. Eyðun Eliasen, arkitektur, leggur fram um bygging og grøna orku, og umframt framløguna hjá Eik, luttaka INNI og Tryggingarfelagið Føroyar eisini á bústaðakvøldinum.


text:
náttarvørur
Vilt tú við á liðið?
Hvørjar verða mínar uppgávur?
Sum náttarvørur veitur tú bestu móttøkutænastur til tey vitjandi líka frá innskriving til fráferð. Ein náttarvørur er mangan fyrsta sambandi, sum tann vitjandi hevur við hotellið, og tí er tað umráðandi at veita bestu tænstur.
– Jaliga og skjótt svara spurningum sum tann vitjandi hevur
– Tryggja at tann vitjandi fær góðar upplivingar, íroknað innskriving og fráferð
– Altíð at veita bestu tænastu
– Hjálpa hinum deildunum, um neyðugt
– Rudda almennu økini
Hvørjum vit leita eftir?
Fyri at tryggja at náttarvørurin altíð er til arbeiðis vegna tann vitjandi, ynskja vit at tú hevur fylgjandi hugburð, atburð, hegni og virðir:
– Jaligan hugburð og góð samskiftis evnir
– Vilja at útinna bestu tænastu til tann vitjandi
– Veita góða røkt av vitjandi
– Evni at arbeiða sjálvstøðugt og at samarbeiða saman við restini av starvsfólkahópinum
– Vanligan telduførleika
Vit gleða okkum at móttaka umsókn tína. Send til jenny@hoteltorshavn.fo


text:
Heimsmál fyri burðardyggari menning
Nýtt tema á undirvísingarportalinum Snar er um tey seytjan heimsmálini, sum Sameindu Tjóðir (ST) hava skotið upp, at allur heimurin skal taka undir við og fáa sett í verk fyri ár 2030.
Tað var í 2015 at ST fór undir átakið sum bygdi á Millenium Development Goals, sum frá árinum 2000 hevði til endamáls at beina burtur fátækadømi.
Hóast heimsmálini fyri burðardyggari menning nú eru seytjan og hava 169 undirmál, hanga málini saman. Roynt verður at skapa eina javnvág millum búskaparliga menning, sosiala menning og umhvørvisliga menning.
Eftir uppskoti frá Miðflokkinum samtykti løgtingið í 2017 at heita á landsstýrið um at arbeiða fyri at fremja málini í ST-samtyktini, sum á enskum nevndist 2030 Agenda for Sustainable Development.
Fólkatingslimurin, Magni Arge, og Uttanríkis-, Vinnu- og Mentamálaráðið hava umsett tekstin um heimsmálini til føroyskt. Blaðgreinar úr Dimmalætting við heitinum Heimsins bestu tíðindi eru ætlaðar sum kveikjandi keldur til undirvísingina um burðardyggu heimsmálini. Undir hvørjum av teim seytjan heimsmálunum eru stuttir undranarspurningar. Undirvísingargongdir fyri fólkaskúla og miðnám eru eisini á temasíðuni á Snar.
- Dygdin við heimsmálunum er, at tey lýsa upp nakrar samfelagsligar blindvinklar, ið vit eiga at seta meiri fokus á, heldur Sámal Matras Kristiansen, ritstjóri í Námi. Hann ger vart við, at burðardygd eigur ikki at síggjast sum eitt fagnaðarorð, men sum ein øðrvísi eygleiðingarháttur, ið gevur undirvísingini øðrvísi innlit.
Her sæst nýggja temasíðan á Snar


text:
Ársins gerandishetja
Í dag varð Høgni Kunoy Dávason kosin ársins gerandishetja. Høgni gongur í 7. flokki í Skúlanum við Løkin og er høvuðsvenjarin og stigtakari til Hwarang Føroyar.
Hwarang Føroyar er fyrsta og einasta takwondofelagið í Føroyum, og tað er fyri hetta, at Høgni er skýrdur gerandishetjan 2017.
"Høgni hevur saman við foreldrum sínum tikið stig til at seta ítróttargrein á stovn, eitt átak, sum virkar samlandi fyri bæði ung og gomul," sigur Fólkaheilsuráðið í grundgeving síni.
Gerandishetjur eru vanlig fólk, sum gera mun á ymsan hátt í gerandisdegnum.
Standa á bíðilista fyri at sleppa at venja hjá Høgna
Í mai í ár varð Hwarang Føroyar tvey ár. Her eru 106 limir í øllum aldri, og meira enn 50 eru á bíðilista. Vant verður í Søldarfjarðar skúla.
- Summi, sum venja her, eru ordiliga atletisk í tí, renna skjótt, eru sterk og fim, men ikki øll, og tað er ikki eitt problem. Øll kunnu læra, og tað er ordiliga stuttligt at síggja, hvussu tey bara duga betur og betur, tí tey venja væl, geva alt og vilja duga betur, sigur Høgni.
Sjávur hevur Høgni vant taekwondo í átta ár. í Singapore hjá Mr. Lai, í Danmark hjá Phili Reyes og eitt styttri tíðarskeið í Korea. Høgni hevur svarta beltið.
Í STROK 3/17 kanst tú lesa samrøðu, sum STROK gjørdi við Høgna fyrr í ár.


text:
Skrímslalív á Tjóðpallinum Mentanarnáttina
Nýggi pop-up-leikurin SKRÍMSLALÍV hjá Karavella Marionett-Teatrið verður at síggja Mentanarnáttina í Havn.
Søgan er um lítla skrímsl og Stóra Skrímsl. Lítla skrímsl fær vitjan og Stóra Skrímsl er keddur og øvundsjúkur. Teir klandrast og gerast vinir aftur. Teir leita eftir burturmistu skrímslakiskuni og reypa og klintra í trøum. Vinarlagið teirra millum er grundarlagið undir øllum hendingunum. Eitt veruligt vinarlag tolir eitt sindur av hvørjum.
Leikurin er yvir 4 av kendu skrímslabókunum hjá Rakel Helmsdal, Áslaug Jónsdóttir og Kalle Güettler.
Gunnvá Zachariasen leikstjórnar og Rakel Helmsdal spælir.
Hesin leikur brýtir upp úr nýggjum innan dukkuleik í Føroyum. Higartil hevur Karavella Marionett-Teatur nýtt klassiskar marionettir – tráðdukkur – til allar sínar leikir, men í Skrímslalív er alt gjørt úr pappíri, bæði pallur og leikarar. Leikhúsið ein risastór støkkmyndabók ella pop-up-bók. Tí kalla vit Skrímslalív ein pop-up-leik!
Tvær sýningar verða kl. 17.00 og kl. 18.30


text:
Sílaaling í Rumenskum fjallalendi
Vit koma fram á hendan sílaalaran í lítlari bygd í fjallalendi í Rumenia. Tey framleiða og selja alla framleiðsluna til tveir lítlar býir 40 kilometrar frá har tey halda til
Á ferð í Rumenia fyrr í ár koyrdi eg fram við einum alibrúki í einari lítlari bygd. Eg steðgaði á næstu cafeteria og spurdi meg fyri. Servitrican tosaði enskt og segði at tað var syskinabarnið sum átti alibrúki. Hon ringi til eigaran og avtalaði at eg kundi koma at tosa við tey. Men tey dugdu einki enskt. Eg tók av og so royndi eg sum fragast at skilja tað, sum sagt bleiv.
Eigarin var fyrikomandi og royndi at greiða frá. Hann tosaði nógv. Eg skilti nakað, men nakað av tí skilti eg ikki. Hann alir eitt slag av silum.
Fyrst vísti hann mær inn í eitt lítið hús. Har vóru 3 smá kør við nógvum smáum fiskum.Hann keypir smolt. hann er ávegis at útvega sær klekingarstøð. Tað væntaði hann var klárt um 1 ella 2 ár.
Tað eru ymiskar støddir í hvørjum kari. Øll kørini í lítla húsinum fingu kelduvatn. Temperatururin í kelduni var javnur alt árið og tey minstu sílini veksa betri tá tey fáa kelduvatn heldur enn áarvatn.
Síðan vísti hann mær uttanfyri. Har vóru 3 kør umframt eitt tøkukar. Tey kørini vóru 16 x 4 metrar. Men tey vóru ikki djúp. Sílini vóru eisini uppdeild eftir stødd.
Tað vóru umleið 40.000 síl tilsamans í Øllum kørunum. Tey verða tikin, tá tey viga umleið 450 gram. Tað er sera lítið felli. Sum eg skilti kanska 1%.
Sílini verða seld í tveimum býum sum eru 25 og 40 kilometrar burtur. Mikudag koyrur hann til annan býin og hósdag til hin býin.
Í kjallaranum er fabrikkin. Har sá minst líka gott út sum á virkjum í Føroyum. har vóru ongar maskinur og alt verður slakta við hond. Tey koyra eisini fløk í krukkur. Tað er sum sild vit ofta síggja í handlinum.
Eigarin hevur gjørt alt sjálvur. Tað var væl gjørt. Ein smátta við síðuna av alibrúkinum, sum hann eisini hevði gjørt sjálvur, sá út sum var hon gjørd av snikkara.
Tá ein er úr Føroyum, var tað áhugavert at síggja, at tað bar til at ala síl 500 kilometrar frá nærmasta sjógvi.
Mest lisið í farnu viku
Mentamálaráðharrin og ein løgtingslimur vilja innføra sensur av einstøkum privatum miðlum
Kristin Michelsen: Hetta er brot á lógirnar hjá Javnaðarflokkinum
100.000 í bót vegna manglandi trygd
Eingin makrelur í Føroyskum sjógvi
Jenis ætlar sær í landsstýrið
Alt hevur sína tíð her á fold
Feðgar lógu hvørjum øðrum eftir lívinum
R7 og KvF samsenda
Føroyar og Føroyingar... Ja, hvat er at siga um okkum?
Dennis og Jenis í sendingini NOVA. Lokalsending Nova úr Suðuroynni í dag frá klokkan 13.00 til 15.00
Vespureiðrið (93) - 15. okt 2018
Tað er ikki p-talið sum ger okkum til føroyingar
NOVA úr Suðuroynni - Sending 25 - prát við Jenis av Rana
Óttast Kinesiska 5G tøkni
Fuglafjarðarsendingin (7) - 18. okt. 2018
Islamar vildu hava australska rossaranch, og ánarin er tjóðarhetja
Óreglusemi á fundarborði í fiskimálaráðnum
Professari skotið seg í armin til at mótmæla Trump
Sosialt ólag millum svørt og ikki rasisma er orsøk til svarta mannfallið í USA
Kommunuskatturin minkar í Klaksvík og Runavík
Metis - Øll sendingin - 16. oktober 2018
Líggjas Johannesen: Hvar eru pengarnir brúktir?
At lata Almannaverkinum fleiri íbúðir loysir sjálvandi nakað
Eg gangi út frá, at Poul Michelsen hevur eina góða frágreiðing til vanliga skattgjaldaran
Samband
Postboks 226
FO-600 Saltangará


text:
§52a spurningur til Løgmann um
átøk fyri at fáa Oyggjaleikirnar til Føroya
- Hví varð umsóknin um, at Oyggjaleikirnir skuldu vera í Føroyum í ár 2019 tikin aftur?
- Hvat hevur landsstýrið gjørt fyri, at sleppa undan at umsóknin varð tikin aftur?
- Hví verður ongin umsókn latin inn, so Oyggjaleikirnir kunnu verða hildnir í Føroyum í 2021?
- Hvat hevur landsstýrið gjørt fyri, at fáa Oyggjaleikirnar til Føroyar í 2021?
- Hvørjar møguligar politiskar avtalur og bindingar skulu gerast, fyri at fáa Oyggjaleikirnar til Føroya í 2021?
- Hvørjar íløgur skulu til fyri, at Oyggjarleikirnir fáast til Føroya í 2021?
- Hvussu nógv føroysk ítróttarfólk og hjálparfólk høvdu væntandi verið partur av einum Oyggjaleikum í Føroyum?
- Hvussu nógv fólk væntast til Føroya í sambandi við einar komandi Oyggjaleikir?
- Hvussu stórt samanlagt virði verður mett, at einar Oyggjaleikir hava fyri Føroyar?
- Ætlar løgmaður at innkalla politisku flokkarnar fyri at viðgera og gera semju um tey átøk, ið skulu fremjast fyri at fáa Oyggjaleikirnar til Føroya í 2021? Um ja, nær?
Viðmerkingar
1989 var árið, tá Oyggjarleikir vóru í Føroyum fyri fyrstu og higartil einastu ferð. Hetta var eitt stórt og stórfingið tiltak, ið eisini skapti stórar ringar í vatninum bæði ítróttarliga, fíggjarliga og samfelagsliga.
26 ár eru nú farin framvið síðan, og hóast Føroyar hava staðið seg sera væl á nógvum Oyggjaleikum, so eru tíverri enn ikki útlit fyri, at Oyggjaleikirnir koma aftur til Føroya.
Tað var annars eitt stórt framstig, tá umsókn varð latin inn um, at Føroyar skuldu hýsa Oyggjaleikunum í 2019. Sum skilst bendið alt á, at hinar oyggjaleika-tjóðirnar vóru til reiðar at stuðla Føroyum í hesum, um fyritreytirnar vórðu tær røttu. Men tíverri mátti ÍSF í seinastu løtu taka umsóknina aftur, um at fáa Oyggjaleikirnar til Føroya í 2019. Fyritreytirnar vórðu ikki fingnar uppá pláss. Hetta var eitt vónbrot fyri nógv. Ein gyltur møguleiki glapp føroyingum av hondum.
Nú er so aftur møguleiki at leggja inn umsókn um, at fáa Oyggjaleikirnar til Føroya – hesuferð í 2021. Freistin at lata umsóknina inn til oyggjaleikafelagsskapin er í september í ár. Men hóast samgongan nú hevur havt um 2 ár, síðan umsóknin um Oyggjaleikir í 2019 varð latin inn og tikin aftur, so eru fyritreytirnar framhaldandi ikki fingnar uppá pláss. ÍSF hevur tí fráboðað alment, at ongin umsókn verður latin inn um at fáa Oyggjarleikirnar til Føroya í 2021 heldur – í verandi støðu.
Hetta átti annars verið eitt mál, ið vit øll vóru samd um at standa saman um, og at fremja Føroyum at frama. Ítróttarliga vilja Oyggjarleikir í Føroyum geva ómetaliga jalig ringárin, samfelagsliga vil hetta vera ein spennandi og savnandi avbjóðing fyri allar Føroyar, og fíggjarliga vilja Oyggjaleikirnir – hóast útreiðslur til fyrireiking og fyritreytir – eisini kasta av sær til alt samfelagið. Tað sama er galdandi fyri onnur altjóða ítróttartiltøk eru í Føroyum, so sum HM í fimleiki, Norðurlendska juniormeistarakappingin í svimjing og EM/HM undankappingar í fótbólti.
Nú nógv verður gjørt fyri at menna ferðavinnuna í Føroyum, er eisini fyri ferðavinnuna upplagt, at fáa Oyggjaleikirnar henda vegin. Á komandi Oyggjaleikum í Jersey væntast um 3.000 ítróttarfólk og um 1.000 leiðarar og hjálparfólk. Hetta sigur ikki so lítið um týdningin av Oyggjaleikunum, sum eisini eru millum stórstu ítróttartiltøk í Evropa í 2015.
Tá tað eru so sera nógv viðurskifti, ið tala fyri, at fáa Oyggjaleikirnar aftur til Føroya undrar, at tað frá landsins síðu ikki verður gjørt meira fyri, at fáa fyritreytirnar, ið skulu til fyri at fáa Oyggjaleikirnar til Føroya, í rættlag. Latið okkum saman fáa Oyggjaleikirnar til Føroya í 2021!
Fyri at fáa lýst málið – og fyri saman at fáa framt tey átøk, ið skulu til fyri at fáa Oyggjaleikirnar til Føroya sum skjótast – verða hesir spurningar settir løgmanni.
Á Løgtingi, 27. apríl 2015
Kristina Háfoss
Løgtingskvinna fyri Tjóðveldi


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Spyr bara
Spyr bara verður strikað
Teigurin Spyr bara her á heimasíðuni er farin í søguna.
Avgerðin er tikin av bygdarráði og umsiting í felag.
Orsøkirnar eru fleiri. Ein er, at mett verður, at tað er sera óheppið, at fólk sleppa at seta spurningar ónavngivin, og at hetta er við til at lækka støðið á kjakinum. Fleiri áheitanir eru komnar um hetta frá borgarum í kommununi.
Ein onnur orsøk er, at Vestmanna Kommuna heldur vil koma beinleiðis á tal við borgararnar. Hetta kann gerast, við at borgarar koma á Kommunuskrivstovuna til eitt prát, ella við at senda okkum fyrispurningar við telduposti ella vanligum posti. Harumframt er ein góður møguleiki á Facebook-síðuni hjá Vestmanna Kommunu; har ber eisini til at seta spurningar og gera viðmerkingar.
Vestmanna Kommuna vónar, at borgararnir skilja avgerðina, og at teir ikki halda seg aftur at seta spurningar, gera viðmerkingar og koma við atfinningum, hóast Spyr bara verður strikað.
Møguligt verður í eina tíð at fáa atgongd til Spyr bara í teiginum til vinstru á heimasíðuni, men bert fyri at kunna lesa gamlar spurningar og svar. Seinni verður leinkjan strikað og nýggj leinkja løgd undir Kommunan → kommunalar tænastur.
Vinarliga
Vestmanna Kommuna
Vestmanna, 10. juli 2015
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
Bøgøta
September 29 , 2008Fyri nøkrum árun sídan var Bøgøta tan peni og nosligasti vegurin í bygdini.Men nú,nú er verri,ella líka ringt at koma fram sum alla ardastadni.Fyrst teir parkerau bilarnir,so allar
holurnar og nú trygdin?Sjálvandi skal trygdin vera í hásati
men,har er ikki neydugt vid eyka bungun har eru ríkiliga
nógvar framanundan og vandin fyri at bilarnir enda í túninum hja teimun id búgva nidanfyri er stórur.Stórt øki
til parkeringsplass er har beint nidanfyri.Vinarliga seti arb-
eidi í gongd beinanveg og ikki bída til aftana kommunuvali
Tað hevur verið mett sum neyðugt - eisini eftir áheitan frá íbúgvum - at gera bungur í Bøgøtu.
Vegáleggingin er slitin, og vegurin er sjúnkaður í støðum, men hol eru ikki í asfaltinum, og um bilarnir enda í túnunum hjá teimum, ið búgva niðanfyri, so er tað ikki vegurin, sum hevur skyldina!
Kommunan eigur økið uttanfyri Toftagøtu, og har verður eyðvita gjørt parkeringspláss, men hetta verður ikki gjørt áðrenn kommunuvalið - arbeiðið er ikki fyrireikað og pengar eru ikki tøkir á fíggjarætlanini fyri í ár.
Reklamir
September 26 , 2008Kunnu øll hanga reklamur /skelti upp á Staðnum.
hvat kostar tað fyri eitt ár at hava skelti hangandi.
Hvør fær áðgóðan av reklamupengunum.
Um sølulýsingar skulu hangast upp á staðnum, skal hetta gerast í samráð við leiðaran. Kostnaðurin fyri at hava sølulýsing hangandi er ikki ásettur. Møguligur ágóði fer til raksturin av Staðnum.
Systkinaavsláttur
September 19 , 2008Er systkinafrádráttur nakað, sum vestmannakomuna hevur ætlan um bjóða foreldrum, ið hava fleiri børn á stovni í vestmannakommunu?
Vestmanna Kommuna hevur onga ítøkiliga ætlan um at innføra systkinaavsláttur til barnaansingina.
Sambært dagstovnalógini kann foreldragjaldið í mesta lagi vera 30% av rakstrarútreiðslunum hjá stovnunum í kommununi. Í Vestmanna Kommunu svara 30% til uml. 2.200 kr. Verandi foreldragjald fyri fulla tíð er 1.700,-, so hetta kann samanberast við ein avsláttur, sum er øllum foreldrum til gagns.
vindmyllur
September 17 , 2008síggjai at 2 vindmyllur eru komnar upp úti í gerðinum,
er tað loyvt at seta vindmyllur upp nú, og hvat skal til fyri at fáa loyvi at seta hesar á hús síni.
Spurnarkappingin
September 17 , 2008Kunnu tit ikki eisini hava nkrar spurningar, sum vanlig fólk - t.d. konufólk - hava áhuga fyri og ein møguleika at svara? Teir seinastu nógvu spurningarnir hava mest fyri bóndur, seyðamenn og gamlar dreingir!
Lyktapelar
September 17 , 2008Verða lyktapelar ikki skjótt settir upp aftur á Niðara Vegi?
Vit rokna við, at tygum meina við Undir Holmsbakka, tvs. á Bakkavegi.
Arbeitt verður við at gera eina skipa av økinum, og fyrr enn hetta fyriliggur, verður einki endaligt gjørt, men møguleikin fyri eini fyribils loysn verður kannaður samstundis.
Ruskplássi
September 17 , 2008Ein fyrispurning í samband við, tá man koyrir tilfar á ruskplássið. Hvar er greinsan fyri, nær man fær eina rokning heimaftur við, tá man hevur verið og koyrt í skrell? Hevði verið gott at vita, tí so kann eg bíða næstu fer til ruddingardagur einaferð verður aftur við at koyra órudd burtur, sum liggur uttanfyri; meini ikki at rokning verður send aftaná tá.
Barnafrádráttur
September 16 , 2008Hey...
Hvussu høgur er barnafrádrátturin í vestmannakomunu?
V.H.
Foreldur
Í 2008 er barnafrádrátturin 3.500 kr.
Upplýsast kann eisini, at kommunuskatturin er 22% og kirkjuskatturin er 0,60%.
Friðað hús
September 11 , 2008Í Vestmanna eru fleiri ógvuliga gomul og vökur hús. Eg hugsi um elsta húsið í bygdini - Innistovu - og onnur hús, á Rógvu, uppi í Gørðum og fleiri støðum. Eru hesi hús friðaði, so tey ikki fyrivaraleyst vera rivin niður? Tað mundi vera óbøtandi skaði fyri bygdina. Hvørja støðu tekur kommunan í tílíkum málum?
Útiseti
Einastu hús í Vestmanna, sum eru friðað, eru húsini, sum vóru partur av kongaliga einahandlinum á Fitjum (bæði sethús, hjallur og pakkhús).
Øll kunnu heita á Fornminnissavnið (byggideildina) um at friða bygningar, Fornminnissavnið viðger síðan málið og ger tilmæli til Landsstýrið, sum tekur avgerð um friðing. Lógargrundarlagið er løgtingslóg nr. 19 frá 16. september 1948 um friðan av bygningum, lógin er seinast broytt við løgtingslóg nr. 11 frá 19. apríl 1972.
Kommunan hevur onga avgerðarheimild í málum um friðan av bygningum.
lyktapelar
September 11 , 2008Nær verður hasin eini lyktapelin í Dalalíð í ordan aftur? So vítt eg veit hevur hann ikki lýst í fleiri ár.
at fiska síl
September 11 , 2008Er loyvt at fiska í Hagadali og Fossdali? Eg meini her við at fiska ókeypis; ikki hetta her við at leiga tráðu. Vagnur Streymoy
Kvøldskúlin í vetur
September 08 , 2008Verður møguleiki fyri at ganga til guitar á byrjunarstøði í kvøldskúlanum í vetur ? um ja, hvør verður undirvísari?
Vinnuøkið
September 08 , 2008Í kunngerð siga tit, at vinnuøkið skal víðkast við Hornaveg.
Kann kommunan við vanligum orðum, siga okkum hvar hetta vinnuøkið er í dag, og hvussu tað sær út, um umskipanin kemur í gjøgnum.
Verandi vinnuøki er grundøkið undir arbeiðshøllini hjá kommununi, og broytingin umfatar grundøkið undir nýggju brandstøðini.
Framløgdu skjølini síggjast undir leinkjuni: Almenn framløga av byggisamtykt og bygdarskipan á forsíðuni.
Listi yvir jarðarferðir
September 05 , 2008Hevði verið møguligt at sett listan yvir jarðarferðir í bygdini inn á heimasíðuna? Eg meini við tíðarbilið frá 1996.
Árini framman undan eru í bókini um Vestmanna kirkju, sum óivað er í flestu húsum í bygdini.
spæliplássið i Miðalsbrekku
September 05 , 2008Í vikuni vóru menn frá kommununi og tóku/sagaðu alt reiggjustaviði sum tað var niður, alt liggur har og sløðist, er tað tí at fari verður undir at renovera spæliplássið nú?Tað ljóðar annars ikki sum tað er komi so langt um ein lesir fyrispurningin frá tveimum smágentum um spæliplássið.Hopi ikki at ætlanin er at tað skal standa soleiðis sum tað ger nú leingi.
Bátapláss
September 05 , 2008Eru tað "ledig" bátapláss í vestmanna?
Hvussu ger ein um hann vil hava eitt bátapláss, og hvat kostar tað?
Vestminingur.
Tygum skulu venda tygum til havnarskrivstovuna, tlf. 230120.
Annars finnast neyðugir upplýsingar og kostnað og annað undir Havnin í teiginum til høgru á forsíðuni og haðani undir kunning og bátahylur.
Bygdarskipanin
September 05 , 2008Verða broytingarnar lagdar ú á alnótina??
Drekkivatnið
September 03 , 2008Hví er drekkivatnið so ræðuliga skitið?
Vatnreinsiverk við sandfiltrum, sum okkara og flest onnur her í landinum hava, klára bert í ávísan mun at reinsa "humus" burtur, tí at biltarnir eru so smáir.
Kommunan kannar møguleikan fyri at reinsa "humus" úr vatninum.
Frystigoymslan
September 03 , 2008Er tað meiningin, at tað í Vestmanna skal lukta sum inni á fiskavirkinum? Haldi ikki at tað er serliga hugaligt:(
Bygdaleiðir
September 03 , 2008Enn eitt hjartasuff um bygdaleiðir. Tað er nógv fyri at vit, eldri fólk, sum fyrr hava kunnað fari okkum ein túr til Havnar / SMS við bygdaleiðum, bert við at spáka sær oman/yvir í Skálatungu. Men nú , eftir at man skal ganga heilt inn á skipasmiðjuna, havi eg , og onnur við mær, ikki verið hendan túrin. Hetta er alt ov møtumikið at ganga henda teinin, serliga nú heystið og veturin er á veg. Vælsignaðir læt okkum fáa henda møguleika aftur. Vinarligast : Nakrir eldri borgarar.
Er tað sunt at ganga ???
September 03 , 2008Eg hevði ynkst at eg, kundi sent børn míni trygt í skúla...
eg búgvi í miðalsbrekku.
Fólk sum eiga børn undir skúlaaldur, skulu niðan í barnagarðarnar um morgunin...Tey koyra sjálvandi.
Míni børn skulu omaneftir í skúla.
Tey ganga...tey elska at ganga... tað sunt og tað er gott fyri tey og umhvørvið, og ein bilur minni, ið trokar kl. uml 8.00 mánadag til fríggjadag.
Haldi at vit foreldur hava verið tolin. Alt ov tolin.
Vit hava fingið lovað ymiskt, til síðsta væl.
4 ár seinni er, ótryggari í ferðsluruðuleikanum kl. 8
Tit hava fingið fólk at gjørt ein veg fyri milliónir, tað kann ikki passa, at tit ikki fáa fólk til arbeiðið.
Nær kemur ein gøta so børnini ikki mugu halda av fyri bilum ?
Nær verður svingið uttanfyri hjá Odu breiðka
Roynt verður í løtuni at finna arbeiðstakara til at gera serliga gøtuna ímillum Heygalíð og Fjalslíð í betri stand.
Ráðgevandi fyritøka arbeiðir við málinum um ytsta part av Garðavegi.
spæliplássið
September 03 , 2008Vit eru tvær gentur á Miðalsbrekku, ið vilja spyrja, nær spæliplássið í Miðalsbrekku verður gjørt, soleiðis at vit aftur kunnu spæla og sparka fótbólt á tí ?
Eisini vilja vit gjarna vita, nær vit kunnu vænta at kunna ganga tryggar á veg í skúla ?
Heilsan tvær gentur, ið dáma væl at vera úti :) :)
Tekniska Nevnd samtykti á fundi 19. mai 2008 at taka málið umnýgerðavspæliplássinumuppísambandviðviðgerðinaavfíggjarætlanini fyri komandi ár.
Arbeitt verður við at finna arbeiðstakara til at gera serliga gøtuni ímillyn Heygalíð og Fjalslíð í betri stand.
Vegabungur / borgarstjórin
September 01 , 2008Tá koyringin hjá bygdarleiðum helt uppat við at koyra inn í bygdina skuldi Bogi Mortensen frá SSL koma til Vestmanna fyri at kanna tørvin av koyring inn í bygdina. Hvat var niðurstøðan og hví bleiv koyringin ikki uppafturtikin. Annars úttalaði borgarstjórin at sjálvandi skuldi koyringin fáast í rætt lag aftur, og at hann skuldi arbeiða við málinum. Tá vegabungurnar ikki eru til skaða fyri bussarnar og bilføraranir ikki hava nakað ímóti at koyra yvir tær, hvat er so galið. Tað var ein bilførari sum ikki vildið koyra inn í bygdina men hann koyrir ikki longur fyri bygdaleiðir. Nógv fyri at man skal verað noyddur at flyta av bygdini fyri at kunna koma til arbeiðis tá hitt alternativið er at keypa sær bil. Sjálvandi flytir man so til betri umstøður. NB. Minnist til at tað skjótt verður kommunuval so tað kundi kanska hjálpt at skift nakað út í bygdaráðnum ?
Bogi Mortensen og onkur annar var í bygdini beint fyri summarfrítíðina. Vit hava onki frætt frá honum ella øðrum í SSL, hvør niðurstøðan gjørdist. Avtalað var tó, at partarnir skuldu tosa saman eftir summarfrítíðina; væntandi verður fundur millum SSL og teknisku nevnd um ikki so drúgva tíð.
Vestmanna Kommuna kann ikki áleggja Bygdarleiðum at broyta sína avgerð, hóast vit halda, at hon er skeiv og órímilig; men vit – borgarstjórin íroknað – fara ikki stillislig at góðtaka broytingina. Vit halda tó, at enn eru møguleikar at greiða málið við samráðingum.
Vegbungur
September 01 , 2008Eri púra samdur við SSL, haldi at tað er deiligt at onkur setur hart ímóti høðrum viðvíkjandi sovorðnum tápuligum vegbungum sum tær ì Útibø.
Vegbungur eru sum so frálíkar, men at komunan ella onkur "genialur" verkfrøðingur hevur vegleitt ella ásett, at har skula vera 3. vegbungur er beinleiðis at provokera bilførarar.
Tey/vit sum koyra eftur fyrr nevnda vegastrekki síggja at tað er ríkiligt við einari vegbungu. Persónligani haldi eg, at tað slagi av vegbungum sum eru í Útibø eru góðar, og nei ein kann ikki koyra við fullari ferð uppum tær, sum onkur hevur nevnt her áður, uttan so at viðkomandi viðmerkjari hevur eitt sergjørt akfar. Men 1 vegbunga hevði altso veri nokk.
Vóni at SSL stendur við sína avgerð og ikki tekur uppaftur koyringina út í bygdina.
Tekniska nevnd/ferðslunevndin og tekniska deild mettu nevdu vegbungur vera røttu loysnina.
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Nógv virksemi i Skúvadali
Vit sóknast eftir onkrum, ið kann koyra gravimaskinuna, ið er komin eystur. Í gjár týsdagin “slengraði" tyrlan hjá Atlantsflog køkin og tilfar til tyrlupallin eystur í Skúvadal.
Húsið hjá skótunum er mest sum liðugt. Tó er ymiskt sum skal gerast. Leygardagin verður aftur ein arbeiðisdagur har eysturi, og tá er ætlanin at fara undir at gera eina gøtu fra tyrlupallinum og oman til húsið. Tað er her, ætlanin er at brúka gravimaskinuna. Men brúk er eisini fyri nógvum “manpower” at hjálpa til at trilla grót og ymiskt annað kropsligt arbeiði. - Vit fara eystur leygarmorgunin klokkan 08.00 og byrja at ganga av endanum á Oyravegnum. Haldið tykkum ikki aftur, øll, ið vilja stuðla arbeiðinum hjá skótunum her eysturi eru meira enn vælkomin.
Ikki minst er ætlanin at seta køkin upp. Køkurin hevur verið eitt projekt, ið menn hava gjørt í Skótahúsinum Uppistovu í vetur. Nú er bert eftir at seta hann upp í húsinum har eysturi og til tess hevði verið gott um onkrir handverkarar høvdu bjóðað seg fram. Ymiskt annað smávegis handverksarbeiði skal eisini gerast.
Túrurin í gjár Um miðdagsleitið var byrjað at “slingrað” Tað vóru teir báðir Hans Erik Jakobsen og Óli Reynskor, ið høvdu ábyrgdina av flúgvingini. Gunnar Krúnufjall tók sær av arbeiðinum á tyrlupallinum í Klaksvík, har hann skuldi hanga gravimaskinu, køk og nógvar sekkir av tilfari frá Grótbrotinum í Klaksvík upp undir Tyrluna. - Norðlýsið var við á túrinum eins og Árni Skaale og onnur. Eg og Ásmundur bróðir høvdu valt at ganga heim aftur, so vit tóku hond í upprudding áðrenn vit fóru til gongu. - Nú skuldi so verið klárt til ein góðan arbeiðsdag leygardagin.


text:
Napoleon Smith er føddur 01.10.1987 í Tórshavn og er lærari í fronskum og týskum.
Í lestrartíðini (2008-2015) búði hann ávikavist í Frankaríki og Týsklandi, har ið hann las málfrøði, týskt og didaktikk í fronskum. Tó at Napoleon hvørki hevur ikki gingið á listaskúla ella arbeitt burturav sum listamaður, so hevur tekning, men eisini aðrar listagreinar, altíð verið partur av frítíðarlívinum.
Frá 7 ára aldri og uppeftir myndprýddi hann sunnudagsskúlasøgur, teknaði til teknikappingar, og seinni gekk hann pápa sínum (Eli Smith) til handa í ymiskum listprýðingum og listaligum verkætlanum. Í bíðirúmum, á skúlabonki og til fundir var tekni- og skriviheftið ein av hansara bestu vinum.
Napoleon týddi Veiða vind eftir Rakel Helmsdal til franskt í 2011. Tað er tó ikki útgivið. Fyrsta myndprýðingaruppgáva fyri Bókadeildina er Haruungin Nelus.
Útgáva:
Haruungin Nelus (Jógvan Edmund á Geilini)
Ummæli:
Poulina Slættanes: Hendinga fittlig søga um haruhvølp í Svíni


text:
Sendingin Studio 4 á donsku útvarpsrásini P4 varpaði í gjár ljós á Atlantic Music Event, og á blómandi tónleikalívið í Føroyum eitt nú í Gøtu.
Hvussu kann tað bera til, at fólk úr tónleikaídnaðinum frá nær og fjar, fara longu leiðina til 18. fjarskotnar og vindbardar oyggjar fyri at brúka eitt vikuskiftið har? Hetta var spurningurin, sum í gjár var settur í sendingini Studio 4 á Danmarks Radio P4 í tímanum millum 14-15. Gestir í sendihølinum var Jens Ove Friis, plátufelagsstjóri á felagnum Reccart. JOF, sum hann vanliga verður róptur, svaraði spurninginum í sendingini, og lýsingarorðini vóru sera jalig. Plátufealgsstjórin, sum avdúkaði fyri planet.fo herfyri, at hann fór at skriva sáttmála við tvey av nøvnunum á AME-Føroyar var komin á gátt, við nýggjum tónleiki við Boys In A Band og Eivør.
Hann greiddi frá, at áhugin millum fólk í ídnaðinum var vaksin nógv, tí fólk sóu Teit, og vildu fegin uppliva tónleikapallin, ið hevur forstrað hann.
JOF greiddi frá, at hann var áhugaður í at gera sáttmála við Boys In A Band. Men, at hann metti, at eini 5-7 nøvn, av teimum, ið hann hevði hoyrt í Føroyum, saktans kundu gera seg galdandi á altjóða tónleikapallinum. Hann greiddi livandi frá, hvussu upplivingin av Boys In A Band í Kagganum hevði sannført allar útlendsku gestirnar. Upplivingin av bólkinum á konsert var heilt vill, segði hann og vísti á, hvussu sangarin Pætur við íblástri frá Bob Dyllan skrivaði tónleik, tí hann mátti, og samanbar hann við danska tónleikahalgimenni Eik Skaløe úr Steppeulvene.
Eisini framførslan hjá Eivør fekk jalig orð við frá plátufelagsstjóranum. Hann segði, at framførslan enn sat á rygggeislunum á honum, og tá hann hugsaði um hana, fekk hann enn gásarhold. Hann kallaði Eivør magiska og fantastiska. Eisini bólkin hjá Eivør rópti hann fantastiskan. Hann var als ikki í iva um, at Eivør um 3-5 ár var eitt heimsnavn.
Jens Ove Friis vísti á, at hann í nógv ár hevði fylgt við á føroyska tónleikapallinum, og kallaði føroyska tónleikapallin ein tónleikaligan smeltipott. Hann samanbar tónleikaumhvørvið í Gøtu við Århus í 80’unum og Liverpool í 60’unum.
Hann vísti á, at hann helt føroyska tónleikin vera sera áhugaverdan, tí hann hevði eina rástyrki og orku, ið kom úr føroysku søguni.


text:
Týtt: Árni Jacobsen
1. „Eg dyrnar í byrginum eri,“
so talaði Jesus við meg,
„um inn gjøgnum meg onkur kemur,
hann syndfrían gera skal eg.
Her leskandi vatn er at fáa,
á fløtunum finnur tú trygd.“
Til hirðan eg trygt meg kann líta,
í honum mín framtíð er bygd.
Niðurlag: Hann leiðir meg trygt gjøgnum líðir,
ei syndin meir tyngja meg skal.
Hvønn dag hann við náði og miskunn
meg leiðir til hvílunnar dal.
Tann leið, sum mín fótur nú gongur,
hon ber mót tí himmalska stað.
Av hirðanum vardur eg eri,
tann vónin gerst størri hvønn dag.
2. Hví liva í skugganna landi,
kom, flýggja nú heiminum frá
við øllum teim vandum, sum hótta,
kom, tryggur ver Jesusi hjá.
Tú kenna skalt Jesusar kallan,
tá endar her niðri tín ferð.
Tá seinasti dagur er liðin,
mót Himlinum leiðin tín ber.
Niðurlag: Hann leiðir teg trygt gjøgnum líðir,
ei syndin meir tyngja teg skal.
Hvønn dag hann við náði og miskunn
teg leiðir til hvílunnar dal.
Tann leið, sum tín fótur nú gongur,
hon ber mót tí himmalska stað.
Av hirðanum vardur tá ert tú,
tann vónin gerst størri hvønn dag.


text:
Eysturkommuna er farin undir at orða ein nýggjan barna- og ungdómspolitikk, og í hesum sambandi skipar kommunan fyri verkstovum fyri viðkomandi áhugabólkum.
Eysturkommuna skipar næstu tíðina fyri verkstovum fyri áhugabólkum í sambandi við, at kommunan skal orða nýggjan barna- og ungdómspolitikk. Tað skrivar kommunan á síni heimasíðu.
Talan verður um sjey verkstovur, har luttakarar fáa møguleika at siga sína hugsan um ein barna- og ungdómspolitikk. Verkstovurnar byrjaðu fyri tveimum vikum síðan, tá ið námsfrøðingar, starvsfólk á dagstovnunum og frítíðarheiminum og heilsustarvsfólk hittust. Komandi vikurnar verður millum annað verkstova fyri ung úr 10 til 18 ára aldur, har 6 umboð úr hvørjum árgangi eru boðin við.
Kommunan skrivar á heimasíðuni, at verkstovurnar verða fyri:
- lærarar
- flutningstænastuna (sum koyrir skúlabørn dagliga)
- starvsfólk á dagstovnum og fríðarheiminum
- heilsustarvsfólk – SSP og barnavernd
- foreldraumboð
- børn og ung í 10-18 ára aldrinum
- frítíðarfeløg og kirkjur/samkomur
Tá ið allar verkstovurnar hava verið, verður tilfarið savnað saman í ein hugbanka. Sekstan fólk úr øllum áhugabólkunum manna hugbankan, sum skal orða endaliga barna- og ungdómspolitikkin hjá kommununi, ið verðrur latin trivnaðarnevndini í býráðnum at taka støðu til síðst í novembur.


text:
Hevur tú tannapínu, brotið eina tonn, mist eina fylling ella komin illa fyri á annan hátt?
PETRI Tannklinikk bjóðar øllum sínum viðskiftafólkum tannapínu tænastu, soleiðis at tað altíð ber til at ringja á telefon 320 320 gerandisdagar í tíðarskeiðinum 8-16, fyri at hoyra um tað er nakar møguleiki at koma á bíðilista sama dag. Vit gera altíð okkara besta fyri at okkara viðskiftafólk skjótast gjørligt kunnu fáa neyðuga bráðfeingis hjálp.
Tað er sera umráðandi at ringt verður so tíðliga uppá dagin sum til ber! Seint uppá dagin er tíanverri næstan altíð ógjørligt at sleppa framat.


text:
Taka ímóti HB mestsum fulmannaðir
Hóast tað hevur gingið væl higartil í ár, so hevur manningin verið nakað skerd teir fyrstu dystirnar. Á Dungasandi mánadagin byrjaði Marni á vøllinum og bæði Hans Pauli og Arnbjørn komu á vøllin, og sunnudagin hevur Ari ikki longur leikbann. Sostatt eru flestu leikararnir endiliga tøkir. Jóhannes er tó framvegis langtíðarskaddur og Andras er enn ivasamur, men sum heild hevur Heðin ikki nakrantíð í ár havt so nógvar leikarar at velja í.
So er spurningurin, um tøku leikararnir fara at betra um møguleikarnar hjá okkara liði ímóti HB. HB hevur havt ein ójavna byrjan, har teir fyrst vórðu avbukaðir av KÍ á heimavølli, fingu ein góðan sigur, tá Víkingur vitjaði og ein sera hepnan javnleik, tá teir hittu B36 á útivølli, sum eisini er á heimavølli.
Hetta er sostatt fyrstu dystur hjá HB í ár, sum ikki er í Gundadali, og tað er kanska okkurt, sum kann vendast til okkara fyrimun.
Hinvegin er ógjørligt at vita, hvør uppskriftin hjá HB verður til dagsins dyst í Hólmanum. Men tað er greitt, at tveir av okkara bestu leikarum í seinnu hálvu í fjør, Dan í Soylu hevur spælt flestu minuttirnar higartil í ár, meðan Ari Olsen nóg illa er sloppin á liðið. Tó hevur ein skaði helst verið ein partur av orsøkini til, at Ari ikki hevur spælt meira.
Ein íslendsku verjuleikari er eisini komin afturat til HB liðið, og hann er bæði stórur og sterkur, men samstundis gjørdi hann eisini eitt klossut brotspark ímóti B36. Í longdini verður tað uttan iva ein styrkur hjá HB at hava fleiri miðverjar enn bara Bartal Wardum.
Fyrstu nógvu árini gekk ofta illa hjá EB/Streymi at spæla ímóti HB, men í fjør blivu allir tríggir dystirnir til sigrar til okkara menn. 1-0, 2-1 og 3-2 blivu úrslitini tá, so vónirnar eru ikki heilt ringar. Kanska hanga góðu úrslitini saman við, at HB framvegis dámar sær væl at halda bóltin á sínum liði, men seinastu árini ikki hava verið nóg tryggir til at gera tað. Vit sóu í øllum førum ímóti 07 Vestur, hvussu effektivt press frá Rógva og Pætur kann vera, tá verjuleikarar og málmenn halda seg vera betri bóltleikarar enn teir eru.
Vit gleða okkum í øllum førum til dagsins dyst. 10 stig eftir 4 umfør hevði í øllum førum verið óhoyrt!
Drívið á!


text:
Fráboðan frá hagapartinum Nípan í Miðvági
mentan08-06-2018 - 13:39 - Jóanis Nielsen
Hagin er undir sera nógvum trýsti av teimum mongu ferðafólkum sum skulu út til Trælanípu og Bøsdalafoss. Tað eru vitjandi hvønn dag, í øllum veðrið. Vit hava víst á, at gangast skal bert á gøtuni, men hetta verður ikki virt. Hetta sæst aftur har stór økið ið eru slitin og niðurtraðkað. Hagafuglurin er í stórari minking og fólk fara yvir til hvørt reiður at taka nærmynd. Fuglaljóð hoyrist næstan ikki longur.
Seyðurin støðast ikki longur úti á Trælanípuni. Eitt fylgi á eini 40 ær hava hildið til úti á Trælanípuni og vit sóu tíðliga í heyst hvussu nógv minni lombini vóru blivin. Mest órógvandi er, at tey størstu lombini eru komin har frá. Nú er teir køttar. Tí noyðast vit at minka um áseyðatalið.
Vit hava stongt portrið niðri við Leitisvatn, so nú er bert gangandi eftir Ovaru gøtu. Alt økið fram við Leitisvatn er illa slitið og niðurtraðkað, so at her má ein gøta gerast fram við vatninum.
Til hon verður liðug, skaleinansOvaragøta brúkast at ganga eftir.
Vit hava gjørt eina avtalu við Hiking.fo um innkrevjing fyri bólkaferðir ið eru við ferðaleiðara. Hetta er tó ikki galdandi fyri skúlaflokkar og einstaklingar o.l. Men hetta er mest ætla til teir nógvu útlendingarnar sum koma har í hópatali.
Sum nú er koma bussar við stórum bólkum har tey gjalda frá 600 til 800 kr og har ið onki fer til hagan. Útlendskar fyritøkur selja eisini túrar út í hagan uttan at hagin fær nakað fyri hetta. Umframt føroyskar ferðaskrivstovur,
Vit hava haft eina peninga bússu við portri tað kemur bert um 20 krónur inn um dagin. So, at tað riggar ikki væl.
Peningur í inn kemur verður brúktur til at gera eina gøtu niðan á Trælanípu, og eina gøtu framvið vatninum og til viðlíkahald og ábøtur.
Nógvir mans hava arbeitt ólønt í longri tíð at umvæla Ovaru gøtu og vit hava fingið stuðul frá Vága kommunu –Tyrludeildini hjá Atlantic - Eik banka og frá P/f Hiddenfjord, men enn er nógv eftir og ein partur má umvælast beinanvegin og ein gøta má gerast niðan á Trælanípuna sum skjótast, og eftir tað, at gera eina gøtu fram við Leitisvatni.
Hetta er sera kostnaðarmikið og tíðarkrevjandi og ringt er at fáa fólk til ólønt arbeiði.
Tað er framhaldandi møguligt at ganga sum einstaklingur út í Nípu uttan gjald, men vit hava sett eitt skelti upp á enskum, har vit heita á ferðafólk um at tekna seg til bólka túrar.
Vónandi fara fólk at halda seg til gøturnar nú tá ein ferðaleiðari er úti á økinum.
Vit royna hesa skipan í fyrstu syftu, og síggja vit hvussu tað fer at ganga.
Hetta verður sett í verk mánadagin 11/6-2018 – Eftir hetta skulu allir bólkatúrar, sum eru við ferðaleiðara, frammanundan gjaldast á Hiking.fo - Gjaldi verður 400 kr. og við eini avsláttarskipan, har fleiri fólk eru, bíligari er. Túrurin tekur 3-4 tímar.
Vegna hagastýri.
Jóhannus Nattestad
Gunnar R. Nattestad
Sólberg Olsen


text:
Orð: Steintór Rasmussen
Lag: Ingi Isaksen
Mær dámar ikki eplir mær dámar ikki rís
Men mær dámar eplamos og bomm og allan ís
Eg eti sjáldan rugbreyð og nerti ikki drýl
Men eg eti winarbreyð keks og kakusmíl
Eg drekki ikki kranavatn mjólk og kakaka
Eg vil hava sodavatn coca colala
Rullupylsa, kjøtpylsa, blóðpylsu á nei
Eg vil hava fransbreyð við nógvum súltutoy
Mær dámar ikki skerpikjøt, riv og annað feitt
Eg toli ikki suppu ikki greyt og annat heitt
Súrgað mjólk og jogurt tað er alt ov kalt
Skinsakjøt og grísakjøt smakkar bert av salt
Turran fisk, ræstan fisk, kókað ella steikt
Mær dámar ikki fisk, laks og annað roykt
Fish and Chips í grilluni í friturefeitt
Og nógva remulátu tað er nummar eitt
Hann vil ikki hava vanligan mat
Hann er kræsin sum eg veit ikki hvat
Mær dámar ikki súrepli, grape og appelsin
Eg vil hava perir, banan og mandarin
Ikki kinakál, tomatir, agurksalat og mais
Seyðarhøvd og livur, mør og nýrasneis
Havragrýn og musli eg havi fingið nokk
Um morgunin er kosturin ein skál av sjokuflopp
Matkassa og fruktposa hvat skal tað brúkast til
Í skúla fái eg pengar við og keypi tað eg vil


text:
Orð: Fanny Crosby
Lag: William J. Kirkpatrick
Týtt: Victor Danielsen
1. Út loyst – áh, tann gleði at siga!
Út loyst gjøgnum Frelsarans blóð;
út loyst – áh, ein undurfull náði –
tann sál, sum fyrr langt burtur stóð!
Niðurlag:
Út loyst, út loyst!
Út loyst gjøgnum Frelsarans blóð!
Út loyst, út loyst –
tann sál, sum fyrr langt burtur stóð!
2. Út loyst og í Jesusi bjargað!
Ei orð kunnu fram bera tað;
hans kærleiki lýsir um okkum
og gleðir várt hjarta í dag.
3. Vit minnast vár elskaða Harra,
vár sál honum lovsong fram ber;
vit syngja, vit kunnu ei tiga,
hans kærleiki verdur tað er.
4. Vit vita, vit skulu hann skoða,
tann Harra, sum synd vára bar,
sum trúfastur her okkum verjir
og náðigur er okkum nær.


text:
- Tíðindi, mentan og ítróttur
Fólkatalið heldur fram at vaksa
Vit vóru 50.844 fólk í Føroyum 1. mai, sæst á heimasíðuni hjá Hagstovuni.
Tað vaks við 795 fólkum ella 1,6 % í 12-mánaðar skeiðinum 1. mai 2017 - 1. mai 2018.
Burðaravlopið var 221 og nettotilflytingin á 574.
Vøkstur er í øllum sýslum uttan Sandoyar sýslu. Eysturoyar sýsla veksur lutfalsliga skjótast, og næststørsti vøksturin er í Suðurstreymoyar sýslu uttan fyri Tórshavnar økið.
Nettotilflytingin er methøg. Hetta kemst av, at fráflytingin er minkað nógv.
Sambært Hagstovuni skulu vit heilt aftur til 1980 fyri at finna so lágt fráflytaratal, sum tey 1.143, ið fluttu av landinum farna 12-mánaðarskeiðið.
Sí eisini


text:
Øll eru vælkomin á Hotel Føroyar. Um tú stegðar stutt, leingi ella heldur frí saman við familjuni, so ger nútíðardámurin og hugnaligu kømurini á Hotel Føroyum vitjan tykkara minnisríka.
Øll kømurini hava útsýni móti Nólsoy og miðbýnum í Tórshavn, sum er 2 km burturi.
Gestirnir hava ókeypis atgongd til venjingarhøli, ókeypis netsamband og ókeypis parkering. Landslagið uttan um Hotel Føroyar er væl egnað til gongutúrar.
Grannarnir, Berghestar, bjóða ríðitúrar út í økinum.
Hotel Føroyar kort (pdf)
– Inni á Endomondo finnur tú rennirutur hjá Hotel Føroyum. Allar byrja við HF …


text:
Soltin útlit hjá flotanum í Barentshavinum við nýskipanini hjá Høgna
Fiskivinnupolitikkur -
Ein av størstu grundgevingunum fyri, at fiskivinnunýskipanin hjá samgonguni ikki fór at merkjast hjá verandi flota, hevur verið nógva reypið um, at landsstýrismaðurin hevur útvegað nýggj rættindi og hægri kvotur í samráðingum við onnur lond
Í nógv teimum flestu førunum eru hesi eyka rættindi fingin av einum hækkandi TAC, tá talan er um botnfisk.
Men nú TAC, ið lækkar, eitt nú í toska- og hýsu fiskiskapinum í Barentshavinum, hevur landsstýrismaðurin als ikki megnað at hildið tørn í samráðingunum við russar.
Vit hava latið stórar nøgdir av makreli og norðhavssild til russar, fyri eina munandi lækking á 12,5% í toska- og hýsu fiskiskapinum hjá okkara skipum.
Javnvágin í sáttmálanum millum Føroyar og Russland er versna nógv við soltnað samráðingarúrslitinum.
Hvussu úrslitið í norska partinum av Barentshavinum verður, vita vit ikki enn, men útlitini eru heldur ikki góð, tí ICES mælir eisini til lægri heildarkvotur har.
Ógvusligur niðurskurður í kvotum og brandskatting av vinningi
Undir vanligum umstøðum hevði flotin í Barentshavinum ivaleyst megnað at komi heilskapaður undan niðurskurðinum, tí fiskaprísirnir kvinka ofta nakað upp, tá kvoturnar lækka.
Men við tað, at fiskivinnunýskipanin, sum liggur í Løgtinginum leggur upp til, at umframt niðurskurðin á 12,5% í kvotum, skulu 25% seljast á uppboðssølu og harumframt skulu 7% í framtíðini lutast til onnur skip við økiskvotum.
Talan kann sostatt gerast um ein samlaðan niðurskurð á 44,5% eftir einum ári.
Sum steinur oman á byrðu liggur eitt annað lógaruppskot í Løgtinginum, sum áleggur somu skipum at gjalda omanfyri 70% av vinninginum árini frammanundan í veiðigjaldi.
Vónandi skilur onkur í samgonguni álvaran!
Bjørn Kalsø
løgtingsmaður fyri Sambandsflokkin
RN


text:
31 telvarar møttu til føroyameistaraheitið í snartelving. Havnar Telvingarfelag var vertur, og gjørdu teir tað við lít. Heimabakaðir bollar, føroyskur viðskeri, køkur og kaffi – onki vantaði.
Fleiri av sterkastu telvarunum vóru við, umframt Helga Dam Ziska, tann absolutt sterkasta í føroyskari telving. Helgi lat heldur ongan iva vera um, at hann er stinnastur í Føroyum.
Fyri fyrstu ferð (møguliga nakrantíð) vann Helgi FM í snartelving við fullum stigatali, 18 av 18! Og tá vóru sum áður nevnt, fleiri navnframir telvarar við í kappingini.
Á deildum øðrum plássi endaðu Rógvi Egilstoft Nielsen og Sjúrður Thorsteinsson við 13 stigum.
Ratingvirðislønirnar vunnu Jón Gregersen, Eli W. Finnson og Sámal Andrias Jacobsen.
Hjartaliga til lukku allir samlir.
Stigatalva vm: http://chess-results.com/tnr201839.aspx?lan=7&art=4&wi=821 trýst á leinkjuna


text:
Socialt og fakligt tiltak í Keypmannahavn 14. apríl 2016
Hósdagin 14. Apríl 2016, kl. 17.30-20.30 skipaði SÁL fyri einum fakligum og sosialum tiltaki í Keypmannahavn.
Kvøldið byrjaði við, at vit samlaðust á DalleValle inni í býnum, har vit ótu og prátaðu saman. So fylgdust vit yvir á klinikkina hjá ‘Psykologerne i indre by’, har nøkur av teimum, sum ikki høvdu møguleika fyri at eta saman við okkum, stóðu og bíðaðu.
Fakliga tiltakið hesuferð var ein virkisvitjan. Vit vitjaðu Karen Brimnes Damholt - ein sálarfrøðingur, ið bæði arbeiðir kliniskt og arbeiðs- og organisatiónspsykologiskt. Hon helt eitt ’frit fra leveren’ upplegg fyri okkum um sítt arbeiðsøki í ca. ein tíma.
Fyrst vórðu vit biðin um at ganga eina rundu og hyggja inn í øll kontorini á klinikkini. Hvørt kontórið hevði ein serligan stíl, og man sá at tað vóru ymisk folk, sum húsaðust í hvørjum av teimum. Tá vit komu aftur á kontórið hjá Karen, spurdi hon okkum, um vit høvdu lagt merki til nakað, sum ikki var til staðar, í nøkrum av kontórunum. Hetta vísti seg at vera myndir av familju og aðrir persónligir lutir. Har afturímóti høvdu øll kontórini okkurt inni, sum peikaði aftur til barndómin. Karen sjálv hevði ein rugguhest. Bæði teir ‘manglandi’ persónligu lutirnir og leikurnar á kontórunum vóru tilvitaðar avgerðir, tiknar út frá tí psykodynamiska sjónarmiðinum.
Karen var sera blíð og bjóðaði bæði, kaffe, te, sjokolátu, frukt og saft. Hon tosaði um hvussu henna dámar best at arbeiða og gav okkum lesandi nógv góð ráð á leiðini. Klinikkin hjá Karen Brimnes Damholdt liggur á Palægade 3, 4. sal – 1261 København K, og heimasíða hennara er www.damholt.eu


text:
Føroyskir sangtekstir
- Á ferð og á einsligum vegi
- Á teim himmalsku hæddum
- Abba Faðir, hjálp tú mær
- Áh, hvør er hasin maður, ið krossin bera má
- Alveldis Gud, við tínum Orði alt varð til
- Andlit hans vit skulu sjá
- At leypa og at renna
- At vera barn í Føroyum
- Bert ein dag í senn
- Bert góðska og náði skal fylgja mær
- Birtist mær í andanum
- Borin á hans herðum gjøgnum lívsins stríð
- Byggir ikki Harrin húsið
- Døgg av Himli falla lat á mína tystu sál
- Dýrdarinnar Sonur niður higar steig
- Eg einsamur gekk og uttan mál og mið
- Eg eri endurføddur
- Eg eri endurføddur, við Kristi blóð grøddur
- Eg havi Kristi kærleik
- Eg skal altíð lova Harranum
- Eg vil syngja ein song um hitt signaða land
- Eg vil takka tær, mín Gud, millum fólkasløg á foldum
- Eg ynski at tæna Jesusi
- Eigur tú tann vin
- Eingin brýggjar seg um meg
- Eingin er sum tú
- Eingin størri ogn á fold
- Eins og tystum hjørti leingist
- Eitt samfelt takkarlag
- Endurloyst og glað
- Er várt lív eitt ljós
- Faðir, vit teg elska
- Gev mær olju á lampuna, Harri
- Gev, Gud, at kærleikans Andi
- Gud gav okkum anda kraftar
- Gud, eg seti navn títt høgt
- Gud, skap í mær eitt hjarta reint í dag
- Gud, tú ert Gud mín, eg árla teg søki
- Guds reina Lamb, vit prísa tær
- Hann gevur meir náði, tá byrðarnar tyngjast
- Hann gongur undan
- Harrin er mín styrki og mín lovsongur
- Hátt av Himlinum til jarðar komst tú, Frelsari, hin dag
- Heilagi Andi, nem við okkum
- Heilur, tú, sum øllum ræður
- Hin morgun, tá sólin úr eystri skein
- Hvat kann heimurin tær geva
- Hví júst eg
- Í tonkum so djúpum eg stóð ein dag
- Jesus – navn yvir øllum
- Jesus – tú umbroytir meg
- Jesus er tann stjørnan, ið kann lýsa
- Jesus gevur tær eitt nýtt lív
- Jesus livir, boðið ber
- Jesus skal fáa hægsta heiður
- Jesus um ævirnar Harri er
- Jesus vil leiða meg trygt gjøgnum dalin
- Jesus, Harri, sum tú mátti bíða
- Jesus, Jesus, Jesus
- Jesus, kongur mín og klettur
- Jesus, mín vinur so góður
- Kærleiki – trúfesti heim og hjúnalag fylli
- Kærleiki – trúfesti vóru lívssterkar røtur
- Knústur fyri meg
- Kristus frelsir til fulnar
- Kvirra um fjøll og fløtur
- Kvølfulla stund á Golgata hin morgun
- Leið meg til tær grønu fløtur
- Lívið nýtt mær varð givið
- Lívsins land, mítt eyga teg langt burtur hóma kann
- Lívsins størstu lukku tú aldri fáa kanst
- Loðsur tú ver mær
- Lov og tøkk og heiður
- Mangastaðni mong ein sál er í ótta og í neyð
- Mær birtist í huga, eg stóð ein dag
- Meðan alt so vakurt blómar
- Mín Harri um oyðuna finnur veg
- Nær er Harrin hjá tær
- Nú er summartíðin gylta
- Óbroytiligur er kærleiki Harrans
- Sterk var tann hond
- Stille på fjell og vidde
- Sum Kristi samkoma á jørð, so er várt mál
- Tá eg við krossin syndatyngdur stóð
- Tá ið alt er vorðið kvirt
- Takk fyri alt, ið tú gevur
- Tína dýrd tú ofraði
- Trilvandi trúarstig
- Upp móti himli leitar mín andi
- Upphavsins heim svarta syndnáttin fjaldi
- Veldigt er hans frelsuverk
- Vera í vilja míns Faðirs eg vil
- Veri tú altíð mín dýrasta sjón
- Við trónu Guds í Himlinum
- Vit fingu lív, vit fingu frið
- Vit í hjørtum várum fegnast um tað verk, ið her er framt
- Vit minnast aftur á ta tíðina, ið fór avstað
- Vit prísa tær, Gud
- Vit siga tær takk


text:
Orð og lag: John Willard Peterson
Týtt: Árni Jacobsen
Upprunaheiti: Spend a little time with Jesus in prayer
1. Tá títt hjarta sorg man bera,
sum títt sinni tungt kann gera,
og tú spardur her vilt verða:
Legg tað fyri Harran Jesus í bøn!
Niðurlag: Legg tað fyri Harran Jesus í bøn,
troyst og sálarstyrki verða skal tín løn.
Fylgi sítt hann altíð trúgvur røktar,
allan tørv hjá seyði sínum nøktar,
legg tað fyri Harran Jesus í bøn!
2. Tá ið lívsins stormar leika,
sál tín kennir seg so veika,
eftir friði tú manst reika:
Legg tað fyri Harran Jesus í bøn!
3. Tá ið stúran tyngir sinnið,
tá eg ongan lætta finni,
og ei kennist nakar linni:
Legg tað fyri Harran Jesus í bøn!


text:
Orð og lag: Steintór Rasmussen
Tað eru nógv í flokkinum, sum eru nokkso vill.
Í skúlanum tey halda gang og sita ikki still.
tey prika teg í nakkan og gera løgin ljóð.
Og so sigur lærarin: Øll eru líkagóð!
Smæra er so smæðin, hon ofta toyggið fær.
Eli kann forsova seg í viku ella tvær.
Rúna ræðist dreingir, hon rodnar og gerst flov,
og so sigur lærarin: Øll eru líkagóð!
Brúsi hatar brúsuna, og Poula pyntar seg.
Av sveitta og perfumu ofta luktar langan veg.
Fía hevur frøknur, veit alt og er so fró.
Og so sigur lærarin: Øll eru líkagóð!
Olli skilur onki, og Kristina er so klók.
Baldur hevur lisið manga stóra, tjúkka bók.
Dávur hann er dovin, men hann dugir tó,
og so sigur lærarin: Øll eru líkagóð!
Børn, ið brúka brillur, myrkhærd ella bleik,
plússað høvd og purlur, miðal, kløn og feit.
Í bláum og í brúnum eygum er ein glóð,
og so sigur lærarin: Øll eru líkagóð!
Tað er ein fínur flokkur, sum eg gangi í.
Øll eru líka løgin, spyr meg ikki hví.
Lærarin hann sigur, í skúlanum er lóg.
Øll eru nakað serligt, øll eru líkagóð!